ભુજના એક ખગોળપ્રેમી ગ્રહ, નક્ષત્રોથી એટલા આકર્ષાયા કે તેના વધુ અભ્યાસ માટે પોતાની સરકારી નોકરી પણ છોડી દીધી. આજે તેઓ સામાન્ય લોકોને ગ્રહો, નક્ષત્રોનાં દર્શન કરાવીને અંધશ્રદ્ધા દૂર કરે છે. નરેન્દ્રભાઇ જ્યારે મુંબઇમાં ભણતા ત્યારે નિઃશુલ્ક ચાલતા જ્યોતિષવર્ગમાં કુંડળીથી માંડીને ભવિષ્ય ભાખતા શિખ્યા. બાદમાં ભુજમાં આવીને જ્યોતિષમંડળની સ્થાપનામાં ભાગ ભજવ્યો. તેમને જ્યોતિષ કરતાં સંશોધનમાં વધુ રસ હતો.